Atsiliepimai, naujienos, informacija auginantiems vaikus

Snieglenčių stovykls vaikams ir jaunimui
2019-05-02 08:00 - 2019-11-02 17:00 (Europe/Vilnius)
Stovyklos trukmė: 7 dienos
Stovyklautojų amžius: 8 – 18 m.
Stovyklautojų grupė: 10 – 25 vaikų.
Stovyklos datos:
• 2019.04.22 – 2019.04.28 – 450 eurų (turintiems savo inventorių – 420 eur)
• 2019.10.27 – 2019.11.02 – 450 eurų (turintiems savo inventorių – 420 eur).

Pastaba. Kas yra inventorius? – batai, šalmas, snieglentė.
„Aktyvus stovyklavimas“ kviečia vaikus ir jaunimą slidinėti snieglente. Mūsų komanda slidinėjimo stovyklas organizuoja jau aštuonerius metus, tad vaikų ir jaunimo progresas ant kalno garantuotas. Stovykla skirta tiek pradedantiesiems (niekada nebandžiusiems čiuožti) tiek ir pažengusiems. Pradedantieji per 7 dienas pilnai išmoksta čiuožti su snieglente, o pažengę tobulina savo žinias snow parke. Tad jei norite vykti į kalnus jau mokantys čiuožti, ši stovykla tikrai Jums!
Pamokos vyksta uždaroje slidinėjimo trasoje Druskininkuose – „Snow Arena“, kurioje keltuvai, tinkamas kalno nuolydis ir nekintanti oro temperatūra suteikia mums galimybę greičiau tobulėti, laisviau mokytis, patogiau kilti į kalną ir juo leistis. Sniegas garantuotas nepriklausomai nuo oro sąlygų.
Stovyklos metu Jumis rūpinsis turintys pakankamai didelę patirtį instruktoriai, kurie savo žiniomis dalinsis praktiniu ir teoriniu būdu. Dienos užimtumas garantuotas. Šešios „darbo“ valandos ant kalno, o kiekvieną vakarą dienos įspūdžių aptarimas, nuotraukų bei filmuotos medžiagos peržiūra analizei, vyks teorijos ir praktikos pamokėlės, atsiskaitymai.
Baigus stovyklą, visiems stovyklautojams bus įteikiami diplomai, medaliai, stovyklos nuotraukų rinkinys. Mūsų stovyklos rėmėjų dėka patiems šauniausiems, stipriausiems ar kūrybiškiausiems stovyklos dalyviams (-ėms), bus įteikti ypatingi prizai.
Daugiau informacijos ir kelialapių teiraukitės:
El. paštas: info@aktyvusstovyklavimas.lt ; Tel.+37068500933.
Svetainė: www.aktyvusstovyklavimas.lt ;
Nuotraukas rasite čia: www.facebook.com
Daugiau informacijos apie „Snoras Snow Areną“ http://www.snowarena.lt
Stovyklos programa
Registracija į stovyklą

Futbolo mokykla
2019-09-17 08:00 - 2019-10-09 17:00
Dėmesio dėmesio! Vis dar vykdome atrankas į naujojo sezono futbolo komandas. Šiuo metu aktyviai kviečiame visus 2007-2008 m. gimimo vaikus prisijungti prie mūsų futbolo bendruomenės ir nuotaikingai praleisti savo laisvalaikį! Daugiau informacijos telefonu +370 686 74763. Lauksime Jūsų!

Baletas
2019-09-25 08:00 - 2019-10-10 17:00
Baletas (pranc. ballet) – sceninio meno rūšis, kurios pagrindiniai elementai yra šokis, pantomima ir muzika, sujungti į vientisą scenos veiksmą.
Paprastai baletas turi siužetą, yra dramos spektaklis, kuriame žodžiai pakeičiami įvairiais judesiais, mimika ir šokiais. Šiomis priemonėmis baleto aktoriai atvaizduoja gyvenimiškas situacijas, aistras, jausmus, pagal operos libretą kuria vaizdus ir charakterius.
Artimas dabartiniam supratimui baletas atsirado Italijoje Renesanso epochos metu (XVI a.) ir pradžioje buvo bendro veiksmo ir nuotaikos siejama šokių scena operoje. Pirmuoju pasaulietiškuoju baletu laikomas spektaklis 1489 m. pastatytas Milano kunigaikščio ir Izabelės Aragonietės vestuvių proga. Tai buvo dvaro iškilmės su eisenomis, muzika, šokiais ir žaidimais. Nuo to laiko baletas pasidarė dvaro gyvenimo elementu, lydinčiu iškilmes, turnyrus ir pan. Balete atsiranda alegorinių ir mitologinių motyvų, šokių judesiai lėti, smulkūs ir neįvairūs. Iš Italijos patekęs į Prancūziją, baletas tapo iškilmingu prabangiu reginiu. Baletas buvo grynai karaliaus dvaro pramoga, jame dalyvavo dvariškiai, netgi karaliai. Baleto šokėjai buvo tik vyrai su įvairiomis kaukėmis. Kostiumai buvo ištaigingi ir varžantys judesius, jokios technikos nebuvo. XVII a. antroje pusėje atsirado nauji teatro žanrai, pvz., komedija – baletas, opera – baletas, kuriuose svarbus vaidmuo skiriamas baleto muzikai ir bandoma ją dramatizuoti. Savarankiška sceninio meno šaka baletas tapo tik XVIII a. antroje pusėje. Paryžiuje sukurta pirmoji šokių akademija. Tolimesnė baleto raida ir sukletėjimas vyko romantizmo epochoje. Romantiškasis XIX a. į pirmąjį planą iškelia moterį, švelnumą, svajonę ir jausmą. XVIII a. pabaigoje baleto kostiumas tapo žymiai lengvesniu ir laisvesniu, o tai prisidėjo prie šokio technikos vystymosi. Atsirado triko, trumputė tiulio suknelė, atlaso batukai su kietais pirštagaliais. Šokį ant pirštų galų kaip išraiškos priemonę pirmoji panaudojo M. Taglioni.

registracija
www.motus.lt

Programavimo mokymai vaikams šeštadieniais
2019-09-26 08:00 - 2019-10-08 17:00
Rugsėjo 21 d. startuoja programavimo mokymai vaikams šeštadieniais Žygio g. 97a! 👌
🔊11:00 – 13.00 val. pradedantiems (2-5 k.)
🥁13.00 – 15:00 val. pažengusiems (6-9 kl.)
⌛Vietų skaičius ribotas ir jis spračiai tirpsta.
🇱🇹♥️Paskubėkite registruotis www.mokslosviesa.lt

Spektaklis „Čia Tu? Čia Aš!“
2019-09-26 08:00 - 2019-09-29 17:00
8-tojo sezono pradžioje kviečiame pačius mažiausius savo žiūrovus ir jų tėvelius 🙂
Pristatome muzikinį spektaklį kūdikiams „Čia Tu? Čia Aš!“. Tai spektaklis patiems mažiausiems!
Tai smagus žaidimas, kuriame mažieji kartu mokysis atrasti, stebėti, prisiliesti ir kartu įsitraukti į nepaprastą pojūčių pasaulį.
Iš įvairiausių faktūrų, spalvų ir geometrinių figūrų spektaklyje atsiras įvairūs atpažįstami daiktai ir gyvūnai. Specialiai šiam spektakliui sukurta muzika – ypač dinamiška, spalvinga ir atliekama įvairiausiais instrumentais kartu su balsu.
„Čia Tu? Čia Aš!” skirtas kūdikiams nuo 6 mėnesių iki 2 metukų ir jų tėveliams.
Režisierė: Evelina Šimelionė
Kompozitorius: Gytis Šimelionis
Šviesų dailininkas: Artūras Lepiochinas
Vaidina: Vaiva Kvedaravičiūtė, Rugilė Latvėnaitė, Donatas Želvys
Trukmė: 45 min.
Premjera: 2019 m. rugsėjo 29 d.
Dėmesio! Bilietas būtinas ir tėveliams, ir mažyliams 🙂
Spektakltį finansuoja: Klaipėdos miesto savivaldybė
https://www.facebook.com/events/733159313793236/
